Diari Oficial de la Generalitat Valenciana


Sumari del DOGV 7183, del 31-12-2013 (2013/12057)

RESOLUCIÓ de 23 de desembre de 2013, de la directora general del Secretariat del Consell i Relacions amb Les Corts, de la Conselleria de Presidència i Agricultura, Pesca, Alimentació i Aigua, per la qual es disposa la publicació de l'addenda al conveni marc de col·laboració subscrit entre la Generalitat i Iniciativas Educativas Educa, SLU, per a la participació d'institucions i centres sanitaris en la docència, assistència i investigació universitàries en Ciències de la Salut del Centre d'Educació Superior València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7183

Data del DOGV
:   31-12-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/12666


Data del document
:   23-12-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 23 de desembre de 2013, de la directora general del Secretariat del Consell i Relacions amb Les Corts, de la Conselleria de Presidència i Agricultura, Pesca, Alimentació i Aigua, per la qual es disposa la publicació de l'addenda al conveni marc de col·laboració subscrit entre la Generalitat i Iniciativas Educativas Educa, SLU, per a la participació d'institucions i centres sanitaris en la docència, assistència i investigació universitàries en Ciències de la Salut del Centre d'Educació Superior València. [2013/12060]  
La Generalitat i la Universitat Europea de València, SLU, han subscrit, prèvia tramitació reglamentària, el 28 de novembre de 2013, l'addenda al conveni marc de col·laboració subscrit el 21 de novembre de 2011 per a la participació d'institucions i centres sanitaris en la docència, assistència i investigació universitàries en Ciències de la Salut del Centre d'Educació Superior València.   
En compliment del que establix l'article 3.4 del Decret 20/1993, de 8 de febrer, del Consell, procedix la publicació en el Diari Oficial de la Comunitat Valenciana de l'esmentada addenda, que ha quedat inscrita en el Registre de Convenis de la Generalitat amb el número 1368/2013 i que figura com a annex d'esta resolució.  
  
Valencia, 23 de desembre de 2013.- La directora general del Secretariat del Consell i Relacions amb Les Corts: Marta Martí Arador.   
  
  
Addenda al conveni marc de col·laboració entre la Conselleria de Sanitat i el Centre d'Educació Superior València per a la participació d'institucions i centres sanitaris en la docència, assistència i investigació universitàries en Ciències de la Salut  
  
València, 28 de novembre de 2013  
  
REUNITS  
D'una part, l'Honorable conseller de Sanitat, Manuel Llombart Fuertes, en qualitat de conseller de Sanitat, d'acord amb el que disposen els articles 17.f i 28 de la Llei del Consell, i amb el Decret 191/2012, de 21 de desembre, del Consell, pel qual s'aprova el Reglament Orgànic i Funcional de la Conselleria de Sanitat i es regulen els òrgans de gestió de l'Agència Valenciana de Salut.  
I d'una altra part, el senyor José Enrique Fernández del Río, com a director general de la Universitat Europea de València, SLU, amb CIF 63685498, entitat titular del Centre d'Educació Superior València i la Universitat Europea de València, amb domicili social al carrer del General Elío, 8, 46836, València, fent ús de les facultats atorgades per mitjà d'escriptura de poder de 27 d'octubre de 2011, davant del notari de Madrid Carlos Entrena Palomero, amb el número de protocol 1329.  
Ambdós parts es reconeixen la competència i la capacitat per a dur a terme este acord i  
  
EXPOSEN  
1. Que, amb data 21 de novembre de 2011, Iniciatives Educatives Educa, SLU, entitat titular del Centre d'Educació Superior València, la Conselleria de Sanitat i l'Agència Valenciana de Salut, van firmar un conveni marc per raó del qual s'establien els criteris generals per a la participació de les institucions i centres sanitaris en la investigació i docència en Ciències de la Salut.  
2. Que les parts, satisfetes amb el desplegament del conveni des de la seua firma, tenen la voluntat d'ampliar-ne l'aplicació a l'acabada d'autoritzar Universitat Europea de València, amb l'objecte que els estudiants i docents d'esta institució d'educació superior se'n puguen beneficiar del contingut, d'acord amb les següents  
  
CLÀUSULES  
Primera. Objecte  
Per raó del present acord les parts consenten a modificar el conveni marc de 21 de novembre de 2011, només per a incloure entre els estudiants i docents que es poden beneficiar els de la Universitat Europea de València i, com a conseqüència de l'anterior, es modifica la clàusula següent:  
«Clàusula primera. Objecte. S'acorda modificar exclusivament el paràgraf primer de la clàusula, que queda redactat com seguix:  
1. L'objecte d'este conveni marc és establir els criteris generals per a la participació de les institucions i centres sanitaris en la investigació i docència universitàries en Ciències de la Salut del Centre d'Educació Superior València i la Universitat Europea de València».   
  
Segona. Denominacions  
Les parts acorden que dins del terme Centre d'Educació Superior València que apareix reflectit en el Conveni de 21 de novembre de 2011 i des de la firma del present, s'entendrà inclosa la Universitat Europea de València, per la qual cosa totes les referències a eixe centre seran aplicables als estudiants i docents de qualsevol de les institucions prèviament referenciades, segons la procedència de l'alumne.   
  
Tercera. Naturalesa de l'addenda  
Esta addenda modifica el conveni únicament i exclusivament en allò que s'ha disposat expressament, i es manté invariable en la resta.   
  
En el cas que sorgisquen dubtes en l'aplicació dels pactes d'esta addenda es resoldrien en el sentit de respectar la regulació i l'esperit del conveni marc, per la qual cosa no pot entendre's en cap cas que la firma d'este document minora, menyscaba o anul·la els drets i garanties de les parts, llevat que expressament així s'haja previst en este document.  
  
I perquè així conste, les parts firmen el present conveni en doble xemplar, ambdós d'idèntica força i redactats en llengua espanyola, un per a cada part, en el lloc i la data que consten en l'encapçalament.  
  
  
Conselleria de Sanitat,  
Manuel Llombart Fuertes   
  
Universitat Europea de València,  
José Enrique Fernández del Río